หนูนอนตะแคงขวา แล้วรู้สึกมีน้ำในจมูกข้างขวา เหมือนจมน้ำ เลยปิดจมูกข้างซ้ายเพื่อจะสั่งน้ำมูกข้างขวาให้ออกมา แต่พอสั่งปุ๊ป หูข้างขวาก็เจ็บมาก และปวดมาก ไม่หายสักที จนตอนนี้หูขวาอื้อไปแล้วค่ะ
สวัสดีค่ะ อาการหูอื้อ เกิดได้จากหลายสาเหตุ ได้แก่ การบาดเจ็บของหูชั้นกลาง, การติดเชื้อที่หูชั้นกลาง, การติดเชื้อหวัดจนทำให้หูชั้นกลางอักเสบ, การเป็นโรคภูมิแพ้ที่ลุกลามทำให้มีผลต่อหูชั้นกลาง, ขี้หูตัน, อายุที่เพิ่มขึ้น, การเปลี่ยนแปลงของความกดอากาศ (การขึ้นเครื่องบิน), การได้ยาบางชนิด เป็นต้นจากที่เล่ามา อาจเป็นเพราะมีการคัดจมูก หรือโพรงจมูกข้างขวาบวม เมื่อปิดจมูกซ้ายแล้วพยายามสั่งน้ำมูก ทำให้เกิดแรงดันมาที่ส่วนของโพรงอากาศที่ต่อเข้าสู่บริเวณหูได้ค่ะหากมีอาการปวดมาก สามารถรับประทานยาพาราเซตามอลบรรเทานะคะ หากคัดจมูกมีน้ำมูก แนะนำใช้ยาแก้แพ้ หลีกเลี่ยงการสั่งน้ำมูกแรงๆค่ะหากมีอาการหูอื้อแย่ลง ปวดหูมากขึ้น หรือมีการได้ยินลดลง แนะนำไปพบแพทย์เพื่อตรวจดูอาการและรับการรักษาอย่างเหมาะสมนะคะ